ທ່ານ ໄບເດັນ ເປີດຕົວແຜນການ ສ້າງວຽກເຮັດງານທຳ ແລະ ພື້ນຖານໂຄງລ່າງ ມູນຄ່າ 2 ພັນຕື້ໂດລາ
ເສດຖະກິດຂອງ ສະຫະລັດ ໄດ້ຕົກລົງ 3.5 ເປີເຊັນໃນປີ 2020 ຍ້ອນໂຣກລະບາດໄວຣັສໂຄໂຣນາ, ອີງຕາມຕົວເລກຕ່າງໆຂອງລັດຖະບານ. 
ແຜນການສ້າງວຽກເຮັດງານທຳພາຍໃນປະເທດ ແລະ ພື້ນຖານໂຄງລ່າງມູນຄ່າ 2 ພັນຕື້ໂດລາ ໄດ້ເປີດຕົວໃນວັນພຸດວານນີ້ ໂດຍປະທານາທິບໍດີ ໂຈ ໄບເດັນ ທ່ານປະທານາທິບໍດີໄດ້ກ່າວໃນລະຫວ່າງການໃຫ້ຄຳປາໄສໃນເມືອງ ພິດສເບີກ ເຊິ່ງແມ່ນເມືອງທີ່ມີປະຊາກອນສູງເປັນອັນດັບສອງໃນລັດ ເພັນຊິລເວເນຍ, ທີ່ໄດ້ພັດທະນາຂຶ້ນມາຈາກຄວາມຕົກຕໍ່າຂອງອຸດສາຫະກຳເຫຼັກພາຍໃນວ່າ “ພື້ນຖານໂຄງລ່າງຂອງພວກເຮົາແມ່ນກຳລັງຊິພັງ ” ທ່ານ ໄບເດັນ ໄດ້ທຳນາຍ ກ່ຽວກັບ ແຜນການສ້າງວຽກເຮັດງານທຳຂອງຄົນ ອາເມຣິກັນ ຂອງທ່ານ, ເຊິ່ງໄດ້ກ່າວຢໍ້າເຖິງການຈ້າງງານທີ່ຖືກໜູນຫຼັງໂດຍສະຫະພັນວ່າ “ມັນຈະສ້າງເສດຖະກິດທີ່ແຂງແກ່ນທີ່ສຸດ, ຍືດຢຸ່ນທີ່ສຸດ ແລະ ມີວິວັດທະນາການໃໝ່ທີ່ສຸດໃນໂລກ ” ແຜນການດັ່ງກ່າວແມ່ນມີຈຸດປະສົງທີ່ຈະເຮັດໃຫ້ ສະຫະລັດ ຢູ່ໃນຕຳແໜ່ງທີ່ເໜືອກວ່າ ຈີນ, ເຊິ່ງທ່ານໄບເດັນ ໄດ້ກ່າວວ່າ, ພ້ອມກັບປະເທດອື່ນໆ, “ພວກເຮົາຈະໄດ້ຊະນະ ” ທ່ານໄດ້ກ່າວວ່າ “ສັດຕູຂອງພວກເຮົາໄດ້ເປັນຫ່ວງ ກ່ຽວກັບ ພວກເຮົາສ້າງພື້ນຖານໂຄງລ່າງທີ່ສຳຄັນນີ້,” ໂດຍຢໍ້າເຖິງການຫຼຸດລົງຂອງຍອດຜະລິດຕະພັນລວມພາຍໃນຂອງ ສະຫະລັດ ຈະໝາຍເຖິງ “ບ່ອນອື່ນໆໃນໂລກແມ່ນກຳລັງ ຫຍັບໃກ້ເຂົ້າ, ແລະ ຫຍັບເຂົ້າໃກ້ໄວຫຼາຍ ເສດຖະກິດຂອງ ສະຫະລັດ ໄດ້ຕົກລົງ 3 5 ເປີເຊັນໃນປີ 2020 ຍ້ອນໂຣກລະບາດໄວຣັສໂຄໂຣນາ, ອີງຕາມຕົວເລກຕ່າງໆຂອງລັດຖະບານ ແຜນການຂອງທ່ານປະທານາທິບໍດີໄດ້ຄາດຫວັງວ່າໃນໄລຍະເວລາ 8 ປີ ຈະສ້ອມແປງຫົນທາງຍາວ 32,000 ກິໂລແມັດ, ຂົວທີ່ມີຄວາມສຳຄັນທາງເສດຖະ ກິດ 10 ແຫ່ງ ແລະຂົວນ້ອຍ 10,000 ແຫ່ງ, ກຳຈັດທໍ່ທີ່ມີສານກົ່ວອັນຕະລາຍໃນລະບົບນໍ້າປະປາ ແລະ ປັບປຸງສາຍໄຟຟ້າຂອງປະເທດຢ່າງຫຼວງຫຼາຍ, ສັນຍານອິນເຕີແນັດ ແລະ ລະບົບການຂົນສົ່ງຕ່າງໆ ໃນການກ່າວຄຳປາໄສດົນກວ່າເຄິ່ງຊົ່ວໂມງຢູ່ສູນຝຶກອົບຮົບຊ່າງໄມ້ ເມືອງ ພິດສເບີກ ນັ້ນ, ທ່ານ ໄບເດັນ ໄດ້ກ່າວວ່າ “ຂ້າພະເຈົ້າເຊື່ອວ່າຖ້າພວກເຮົາດຳເນີນການດຽວນີ້, ໃນ 50 ປີປະຊາຊົນຈະເບິ່ງຢ້ອນຫຼັງ ແລະ ເວົ້າວ່າ, “ນີ້ແມ່ນຊ່ວງເວລາທີ່ ອາເມຣິກັນ ໄດ້ຊະນະອະນາຄົດ ” ແຜນການດັ່ງກ່າວໄດ້ມີຂຶ້ນຫຼັງຈາກທ່ານ ໄບເດັນ ໄດ້ຮັບອະນຸມັດຈາກສະພາ ກ່ຽວກັບ ຂໍ້ຕົກລົງການຊ່ວຍເຫຼືອໄວຣັສໂຄໂຣນາ ດ້ວຍການຊະນະຝ່າຍຄ້ານພັກຣີພັບບລີກັນທີ່ຂາດຄວາມສາມັກຄີກັນ ໃນການລົງຄະແນນສຽງຂອງບັນດາສະມາຊິກພັກເດໂມແຄຣັດ